Diari Oficial de la Generalitat Valenciana


Sumari del DOGV 9295, del 10-03-2022 (2022/1849)

RESOLUCIÓ de 28 de febrer de 2022, de la Direcció General de Funció Pública, per la qual s'executa la Sentència 930/2019, del Jutjat Contenciós Administratiu número 8 de València, en el concurs general número 11/2018, per a la provisió de llocs de treball de nivells 24, de naturalesa funcionarial d'administració especial del cos A1-20, superior tècnic en psicologia de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1849


Data del document
:   28-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 28 de febrer de 2022, de la Direcció General de Funció Pública, per la qual s'executa la Sentència 930/2019, del Jutjat Contenciós Administratiu número 8 de València, en el concurs general número 11/2018, per a la provisió de llocs de treball de nivells 24, de naturalesa funcionarial d'administració especial del cos A1-20, superior tècnic en psicologia de l'Administració de la Generalitat. [2022/1849]  
Per la Resolució de 8 de març de 2018 (DOGV 8254, 14.03.2018), de la Direcció general de Funció Pública, es convoca concurs de trasllats número 11/2018, per a la provisió de llocs de treball de nivells 24, de naturalesa funcionarial, d'administració especial, del cos A1-20 superior tècnic en Psicologia de l'Administració de la Generalitat, en execució de la Sentència 315/2016 del jutjat contenciós administratiu número 10 de València, que va ser resolta per Resolució de 5 de juliol de 2018 (DOGV 8337 / 12.07.2018), i se'n convocà la presa de possessió el dia 10 de setembre de 2018.  
Alberto Colomer Martínez va plantejar recurs contenciós administratiu contra la Resolució de 13 de setembre de 2018, per la qual es desestima el recurs de reposició plantejat contra l'adjudicació del concurs 11/2018. El jutjat contenciós administratiu número 8 de València, mitjançant Sentència 930/2019, de 14 d'octubre de 2019, estima el recurs interposat i reconeix com a situació jurídica individualitzada el dret del demandant que li siguen valorats els mèrits, es revise la puntuació atorgada, valorant-se la que li correspon en l'apartat 1.2, i adjudicant-li el lloc que li corresponga, amb els efectes econòmics i professionals des de la data en la qual degué ser nomenat. Desestimat pel Tribunal Superior de Justícia de la Comunitat Valenciana el recurs d'apel·lació interposat per la Conselleria de Justícia, Interior i Administració Pública, la Sentència 930/19 esdevé ferma.  
  
Per Resolució de 25 de novembre de 2021 (DOGV 9228, 21.12.2021), s'adjudiquen destins a les persones participants en el concurs general 65/2021. En aquest concurs, Alberto Colomer Martínez resulta adjudicatari del lloc 33.076 inspector/a de Serveis Socials, amb classificació A1 24 E042, i adscrit a la Vicepresidència i Conselleria d'Igualtat i Polítiques Inclusives, havent pres possessió d'aquest lloc amb data 1 de febrer de 2022.  
Vista la proposta de la comissió de valoració del concurs 11/2018, reunida amb data 4 de febrer de 2022, per la qual s'atorga una puntuació a Alberto Colomer Martínez de 8,44 punts en l'apartat 1.2, i una puntuació total de 40,80 punts, li correspondria l'adjudicació del lloc 30.281 inspector/a de Serveis Socials, amb classificació A1 24 E042, i adscrit a la Vicepresidència i Conselleria d'Igualtat i Polítiques Inclusives.  
  
Atés el criteri jurisprudencial, referent a l'execució dels pronunciaments judicials en matèria de selecció i provisió en la funció pública, considerant que el nou criteri de valoració que ha d'aplicar-se per a complir la sentència, està condicionat pels límits de l'equitat, la bona fe, el dret dels particulars o les lleis, que per a la revisió dels actes administratius estableix l'article 110 de la Llei 39/2015, d'1 d'octubre, del procediment administratiu comú, i atés que el lloc 33.076 inspector/a de Serveis Socials, adjudicat en el concurs 65/2021 a Alberto Colomer Martínez, i del qual és titular des de l'1 de febrer de 2022, té la mateixa classificació i està adscrit al mateix centre directiu que el lloc 30.281 inspector/a de Serveis Socials, que li haguera correspost en el concurs 11/2018, es considera, per a evitar un major perjudici, retrotraure els efectes de la presa de possessió en el lloc 33.076, al 10 de setembre de 2018, sense modificar l'adjudicació del lloc 30.281 en el concurs 11/2018.  
  
D'acord amb l'exposat, i fent ús de les competències atribuïdes en l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
  
Primer  
Reconéixer els efectes econòmics i administratius de la presa de possessió d'Alberto Colomer Martínez en el lloc 33.076 inspector/a de Serveis Socials, amb classificació A1 24 E042, des del 10 de setembre de 2018.  
  
Contra la present resolució, podrà promoure's, per les parts legitimades, incident d'execució de sentència, davant del jutjat contenciós administratiu número 5 de València, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 28 de febrer de 2022.- El director general de Funció Pública: David Alfonso Jarque.